Sundsvall

Sundsvall on tiheasustusega paikkond (mitteametlikult linn) Rootsis Västernorrlandi läänis, Sundsvalli valla keskasula. Asub Läänemere kaldal. 
vasakul|pisi|Vaade Sundsvalli linnale Norraberget tipust. Autor: Heidi Hein 

Sundsvall sai linnaõigused 1621. aastal. Põhjasõja ajal 1721. aastal põletasid venelased linna maha. 19. sajandi keskel kasvas linn tänu saeveskitele. 1879. aastal toimunud suurstreik Sundsvallsstrejken oli esimene selletaoline Rootsis. 1888. aastal puhkenud Rootsi ajaloo suurimas tulekahjus hävis suur osa linnast. Pärast seda hakati linnas ehitama vaid kivimaju. Kesklinn - täpsemalt vanalinn - sai hüüdnime Stenstaden ('Kivilinn'). Peale linna mitmeid põlenguid ja taastamisi sai Hirschi majale esmakordselt paigutatud draakon. Sellest sai hiljem Sundsvalli omavalitsuse ametlik sümbol. See sümbol on inspiratsiooniks iga-aastasele avalikule kunstiüritusele Draakoniparaadile, mis sai alguse 2003. aastal. Neid draakoneid on näha kesklinnas mitmel pool. 

Sundsvalli linnas asub Kesk-Rootsi ülikooli (Mittuniversitetet) üks haru (peamiselt loodus- ja terviseteaduste õpe).

pisi|tühi|Vaade linnale

 Viited 

 Välislingid 

Sundsvalli turismileht

Kategooria:Rootsi tiheasustusega paikkonnad
Kategooria:Västernorrlandi lään